


Приложение № 4 към чл. 8а, ал. 1 от Наредбата за ЕО
(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г.,
изм. - ДВ, бр. 31 от 2019 г., в сила от 12.04.2019 г.)

ДО 
ДИРЕКТОРА НА 
РИОСВ-ШУМЕН

ИСКАНЕ
за преценяване на необходимостта от извършване на екологична оценка (ЕО)

 от инж.Ешреф Ешрефов-Кмет на Община Омуртаг
/име на възложителя – физическо/юридическо лице, орган или упълномощено по закон трето лице /

УВАЖАЕМИ Г-Н/Г-ЖО ДИРЕКТОР,
Моля да ми бъде издадено решение за преценяване на необходимостта от екологична оценка на проект: Изработване на Подробен Устройствен План на терен, на който ще се разположи Регионален център за временно съхранение, предварително третиране, оползотворяване и рециклиране на твърди битови, строителни, разделно събрани рециклируеми, хранителни и зелени отпадъци на общините от "Регионално сдружение за управление на отпадъците" ( РСУО ) – Регион Омуртаг
 (наименование на плана/програмата)
І. Във връзка с това предоставям следната информация по чл. 8а, ал. 1 от Наредбата за условията и реда за извършване на екологична оценка на планове и програми:
1. Информация за възложителя на плана/програмата (орган или оправомощено по закон трето лице):
 инж.Ешреф Ешрефов-Кмет на Община Омуртаг
/име на възложителя – физическо/юридическо лице, орган или упълномощено по закон трето лице /
Пълен пощенски адрес: 
Област Търговище,  Община Омуртаг, гр.Омуртаг, ул.”Ал.Стамболийски” 2а, ПК 7900
Лице за връзка: арх.С* С*
Телефон, факс и адрес на електронна поща: 

[bookmark: _GoBack]2. Обща информация за предложения план/програма
• Основание за изготвяне на плана/програмата - нормативен или административен акт
ПУП ще се изработи на основание Решение № 164 по Протокол № 15 от заседание на Общински съвет Омуртаг, проведено на 27.11.2020 год.

• Период на действие и етапи на изпълнение на плана/програмата
Основния принос на проекта е в осигуряване на необходимите инсталации и съоръжения, гарантиращи изпълнението на заложените в законодателството изисквания за предварително третиране, оползотворяване (в т.ч. рециклиране) и обезвреждане на битовите отпадъци. На площадката на регионалния център ще бъдат изградени:

Етап І – 2021 – 2022 г.
·  Инсталация за механично третиране на битови отпадъци е производство на RDF, с капацитет до 10 000 т./г.,  в т.ч. съоръжение за биологично аеробно третиране на остатъчната (подситовата) фракция, складове за временно съхранение на RDF, рециклируеми и биоразградими отпадъци
Етап  II – 2022 -2023 г.
·  Съоръжение за компостиране на хранителни и „зелени” отпадъци, с капаците до 1 250 т/г
·  Инсталация за третиране на строителни отпадъци чрез технологии за натрошаване, прилагане на система от сита и отделяне на материали чрез ръчно сортиране и магнитна сепарация
·  Площадка за приемане и предварително третиране (разглобяване и разкомплектоване)  на едрогабаритни отпадъци
· Складове за временно съхранение на едрогабаритни, рециклируеми и биоразградими отпадъци
в) Териториален обхват (национален, регионален, областен, общински, за по-малки територии), с посочване на съответните области и общини: 
Регионалния център ще бъде разположен до регионалното депо на 3-4 км. южно от гр. Омуртаг в местността „Балабан”. ПИ с ид. 53535.260.453 /проектен/, образуван от ПИ с ид.53535.260.405 и ПИ с ид.53535.260.407, землище на гр.Омуртаг, Община Омуртаг.
ПИ с ид.53535.260.453 / проектен/ е с площ 38849 кв.м.
ПИ с ид. 53535.260.453 /проектен/, в който ще бъде реализирано инвестиционното предложение, се намира извън регулационната граница на гр. Омуртаг, общ. Омуртаг, обл. Търговище.

г) Засегнати елементи от Националната екологична мрежа (НЕМ)
Националната екологична мрежа (НЕМ) се изгражда според изискванията на Закона за биологичното разнообразие. Нейните цели са: дългосрочно опазване на биологичното, геологично и ландшафтно разнообразие; осигуряване на достатъчни по площ и качество места за размножаване, хранене и почивка, включително при миграция, линеене и зимуване на дивите животни; създаване на условия за генетичен обмен между разделени популации и видове; участие на Република България в европейските и световни екологични мрежи; ограничаване на негативното антропогенно въздействие върху защитени територии. Националната екологична мрежа се състои от защитени територии, обявени според 5 изискванията на Закона за защитените територии, и защитени зони, които се обявяват според изискванията на Директива 92/43/ЕИО на Съвета за опазване на естествените местообитания и на дивата флора и фауна и Директива 2009/147/ЕИО на Съвета относно опазването на дивите птици. В Националната екологична мрежа приоритетно се включват КОРИНЕ места, Рамсарски места, важни места за растенията и орнитологични важни места.
местн.„Балабан”, вдясно от пътя Омуртаг- Котел
Регионалния център ще бъде разположен до регионалното депо на 3-4 км. южно от гр. Омуртаг в местността „Балабан”. ПИ с ид. 53535.260.453 /проектен/, образуван от ПИ с ид.53535.260.405 и ПИ с ид.53535.260.407, землище на гр.Омуртаг, Община Омуртаг.
ПИ с ид.53535.260.453 / проектен/ е с площ 38849 кв.м.
ПИ с ид. 53535.260.453 /проектен/, в който ще бъде реализирано инвестиционното предложение, се намира извън регулационната граница на гр. Омуртаг, общ. Омуртаг, обл. Търговище. Имотът не попада в границите на защитени територии /ЗТ/ по смисъла на Закона за защитените територии /ДВ чр.133/1998 г./доп. и изм./ и не засяга защитени зони /ЗЗ/ от Националната екологична мрежа, съгласно Закона за биологичното разнообразие /ДВ 77/2002 г доп. и изм./. Най-близките защитените зони BG0000432 “Голяма река” и BG0000421 „Преславска падина” за опазване на природните местообитания, са на разстояние над 14 км. и не се засягат от инвестиционното предложение. Местоположението на площадката спрямо двете защитени зони е показано на Фиг. 1

Местоположение спрямо ЗЗ BG0000421           Местоположение спрямо ЗЗ BG0000432
Фигура 1.

Целта на ПУП е да конкретизира устройството и застрояването на поземлените имоти на които се разположи  Регионалния център за временно съхранение, предварително третиране, оползотворяване и рециклиране на твърди битови, строителни, разделно събрани рециклируеми, хранителни и зелени отпадъци на общините от "Регионално сдружение за управление на отпадъците" ( РСУО ) – Регион Омуртаг. Регионалния център ще бъде съставен от следните съоръжения и инсталации:
· Инсталация за предварително третиране на битови отпадъци, в която ще се извършва ръчно сортиране и механизирано сепариране на битовите отпадъци чрез магнитни сепаратори и сепаратори за цветни метали (на принципа на вихровите токове), сито, преси (пластмаса/хартия), модул за шредиране и отделяне на високо калоричната фракция от битовите отпадъци (хартия, картон и пластмаси), която ще се предава за на други оператори за енергийно оползотворяване като RDF. Остатъчната (подситовата) фракция след отделяне на рециклируемите и калоричните материали от битовите опадъци, ще бъде подлагана на аеробно стабилизиране
· Съоръжение за биологично аеробно третиране на остатъчната (подситовата) фракция, чрез която ще се стабилизира отпадъка и ще се намали количеството на биоразградимите битови отпадъци за депониране. в затворена среда при минимален топло-обмен с атмосферата. Процесът ще се контролира посредством различни методи за вентилация и механично преобръщане с управление на емитираните миризми и ограничаване на времето за протичане на процеса 
· Съоръжение за аеробно разграждане на разделно събрани зелени и хранителни отпадъци в контролирани условия
· Складове за временно съхранение на едрогабаритни, рециклируеми и биоразградими отпадъци, събрани чрез общинските системи за разделно събиране както и за отделените чрез сортиране рециклируеми и оползотворими отпадъци
· Площадка за приемане и предварително третиране (разглобяване и разкомплектоване)  на едрогабаритни отпадъци
· Съоръжения за пресоване и балиране на разделно събрани и отделени чрез сортиране рециклируеми и оползотворими отпадъци.
· Инсталация за третиране на строителни отпадъци чрез технологии за натрошаване, прилагане на система от сита и отделяне на материали чрез ръчно сортиране и магнитна сепарация


• Финансиране на плана/програмата (държавен, общински бюджет или международни програми, други финансови институции)
Финансирането на разработването на ПУП ще е за сметка на бюджета на община Омуртаг. За реализация на инвестиционното намерение ще се търси финансиране от Държавния бюджет, ПУДООС, Оперативна програма „Околна среда” и собствено съфинансиране от общините участващи в регионалното сдружение.
• Подробния устройствен план – план за застрояване (ПУП-ПЗ) ще се изготви във фаза- Окончателен проект.  Изготвянето на ПУП – ПЗ е в съответствие с разпоредбите на ЗУТ и произтичащата от него процедура по реда на глава шеста от ЗООС. Според разпоредбите на ЗУТ, за подробните устройствени планове не се изисква провеждането на обществено обсъждане. При решение на РИОСВ, че е необходимо извършване на екологична оценка на плана, включително при необходимост от провеждане на обществено обсъждане (съгласно разпоредбата на чл. 21, ал.1, т.2 на Наредбата за условията и реда за извършване на екологична оценка на планове и програми), процедурата ще отнеме 6-12 месеца. Заинтересованите от проекта на ПУП-ПЗ лица могат да вземат участие в процедурата по създаване, обявяване и одобряване на устройствените планове, на основание чл. 128 ал. 3 от ЗУТ. Изработеният проект на плана се съобщава от общината на заинтересованите лица и в 14-дневен срок от съобщението заинтересуваните лица могат да направят писмени възражения, предложения и искания по проекта до общинската администрация, съгласно чл. 128 ал.5 от ЗУТ. След изтичане на срока за подаване на възражения общинския експертен съвет приема проекта на ПУП-ПЗ в едномесечен срок, съгласно чл. 128 ал.7. В 14-дневен срок след приемането на проекта за подробен устройствен план от общинския експертен съвет, ПУП-ПЗ се одобрява със заповед на кмета на общината (Чл. 129 ал. 2 от ЗУТ)

3. Информация за органа, отговорен за прилагането на плана/програмата
Контрол по прилагане на плана и спазване на заложените мерки и условия във връзка с опазване на компонентите на околната среда се извършва от РИОСВ - Шумен. 
Отговорен за изпълнението на плана е Възложителя, в случая Община Омуртаг. 
4. Орган за приемане/одобряване/утвърждаване на плана/програмата
След изтичане на срока за подаване на възражения общинския експертен съвет приема проекта на ПУП-ПЗ в едномесечен срок, съгласно чл. 128 ал.7. В 14-дневен срок след приемането на проекта за подробен устройствен план от общинския експертен съвет, ПУП-ПЗ се одобрява със заповед на кмета на общината (Чл. 129 ал. 2 от ЗУТ).
Одобряването на плана и контрола по прилагането му е в компетенцията на Община Омуртаг. Компетентен орган по процедурата по екологична оценка съгласно разпоредбите на Чл. 129, ал.2 от ЗУТ, Чл. 10, ал. 2 т.1 от ЗООС, и съгласно чл. 4, т.2 от Наредба за условията и реда за извършване на екологична оценка на планове и програми е РИОСВ – Шумен.
ІІ. (не е задължително за попълване)
Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС, поради следните основания (мотиви):

Приложение:
А. Информация по чл. 8а, ал. 2 от Наредбата за условията и реда за извършване на екологична оценка на планове и програми:
1. Характеристика на плана/програмата относно:
а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

Плана е неразделна част от инвестиционно предложение „Изграждане на регионални съоръжения за предварително третиране (сепариране) със стъпало за биологично стабилизиране на смесени битови отпадъци, както и за компостиране на зелени и хранителни отпадъци” в ПИ с ид. 53535.260.453 /проектен/, образуван от ПИ с ид.53535.260.405 и ПИ с ид.53535.260.407, землище на гр.Омуртаг, Община Омуртаг, обл. Търговище. Инвестиционното предложение попада в обхвата на т. 11, буква “б” „инсталации и депа за обезвреждане и/или оползотворяване на отпадъци (невключени в приложение № 1)” на Приложение № 2 към чл. 93, ал. 1, т. 2 на Закона за опазване на околната среда (ЗООС) и подлежи на преценяване на необходимостта от оценка на въздействие върху околната среда (ОВОС).

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:
Устройствените планове в съответствие с изискванията на чл. 7 и 10 ЗУТ имат за цел: 
• да създават планова основа за дългосрочно, устойчиво устройствено развитие на териториите, обвързано с документите за стратегическо планиране и програмиране на регионалното развитие и с документите за стратегическо планиране на пространственото развитие, регламентирани в Закона за регионалното развитие (ЗРР);
• да създават условия за живеене и реализация на дейности за приоритетно социално-икономическо развитие; 
• да осигуряват равнопоставеност на физическите и юридическите лица при реализиране на инвестиционни инициативи, засягащи тяхната поземлена собственост, при гарантиране на правата им; 
• да определят границите на териториите, в зависимост от основното или конкретното им предназначение, както и допустимите и забранените дейности в тях и изискванията при използването, опазването и застрояването им; 
• да определят насоките за териториалното развитие на урбанизираните територии и екологичното им съвместяване със земеделските, горските и защитените територии и зони с оглед постигане на оптимална териториална структура; 
• да създават възможност за възстановяване на нарушените територии и определяне на последващото им предназначение; 
• да предвиждат подходящо развитие на техническата инфраструктура и обвързването на националните инфраструктурни коридори с европейските; 
• да определят устройството на поземлените имоти съобразно конкретното им предназначение и да осигуряват опазването на недвижимото културно наследство; 
• да определят правила и нормативи за прилагане на устройствените планове съобразно местните и регионални характеристики на териториите - предмет на устройственото планиране, както и специфични правила и нормативи към тях. 
Подробните устройствени планове заемат второ място в йерархия на планиране след общия устройствен план. Същите оказват влияние върху ОУП единствено в територията, за която се разработват.

в) значение на плана/програмата за интегрирането на екологичните съображения, особено с оглед насърчаването на устойчиво развитие:

Изграждането и въвеждането в експлоатация на регионалния център не предполага значително отрицателно въздействие върху околната среда. С влизането в сила на плана и реализацията на предвидените съоръжения и инсталации ще се постигнат изменения на въздействията в положителна посока, а именно:
· намаляване на количеството на отделения биогаз от тялото на депото, поради стабилизирането на биологичната фракция на отпадъците и насочването и към компостиращата инсталация
·  Отделяне на оплзотворимите фракции и компоненти в предвидената сепарираща инсталация и постигане на материални и нематериални ползи за Регионалното сдружение.
·  Увеличване на експлоатационния срок на депото за битови отпадъци
·  Намаляване на количеството на инфилтрирани води от тялото на депото и постигане на параметри с по-добри показатели от сценария при депониране на смесени и нетретирани предварително отпадъци
·  намаляване на финансовата тежест на гражданите при формирането на цена за обезвреждане на 1т. депониран отпадък
· рециклиране посредством комбинация от разделно събиране на рециклируеми/ компостируеми отпадъци и сортиране на смесени битови отпадъци.
·  привеждане в съответствие с нормативните изисквания на регионалната политика по управление на отпадъците.
· Рециклиране на строителни отпадъци и отпадъци от разрушаване в съответствие с националното законодателство;
·  Разделно събиране, разкомплектоване и рециклиране на едрогабаритни отпадъци.
………………………………………………………………………………………………………
г) екологични проблеми от значение за плана/програмата:
………………………………………………………………………………………………………
Реализирането на плана не е свързан с екологични проблеми. 
Очакваните потенциални въздействия от разглеждания обект (регионално съоръжение за механично и биологично третиране на битови отпадъци (Етап 1) и компостиране на биоотпадъци (Етап 2) са:
· При строителство на обекта - емисии от строителните машини и прах от строителните дейности;
· При експлоатация на обекта - емисии на прах, емисии от компостната площадка, емисии на отработили газове от специализираните МПС;
· Отделяне на инфилтрат при биологичното третиране и съхраняване на отпадъци и потенциал за замърсяване на подпочвените и повърхностни води;
· Шумови излъчвания от специализираната техника; о Разпиляване на отпадъци;
· Разпространение на неприятни миризми.
· Образуване на отпадъци вследствие работата на транспортна и товаро-разтоварна техника по време на строителството и експлоатацията – отработени масла, акумулатори, гуми
· Образуване на отпадъци вследствие на строително монтажните работи – хумусен слой, земни маси почва и камъни, смесени отпадъци от строителство (код 17 09 04), желязо и стомана, пластмасови отпадъци, дървесина, стъкло, 
· Образуване на отпадъци вследствие на експлоатацията на обекта – смесени битови отпадъци, Флуоресцентни тръби и други отпадъци, съдържащи-живак, отпадъци от опаковки
Всички предложени мерки са насочени към предотвратяване, намаляване или където е възможно, прекратяване значителните вредни въздействия върху околната среда и ще се извършат от Възложителя в съответния етап от реализацията на ИП.
·  Изготвяне на проект за закриване;
·  Изготвяне на авариен план за действие;
·  Да не се допуска навлизането на тежки машини в съседни имоти, извън границите на площадката и технологичните пътища на площадката; да не се допуска изнасянето на кал, чрез транспортните средства и строителната механизация, върху републиканската пътна мрежа;
·  Да не се допуска работа на строителна и транспортна техника на празен ход;
·  Да не се допуска надгабаритно товарене на превозните средства;
· Използване на промишлена техника, покриваща европейските стандарти;
·  Спазване на технологичните параметри за недопускане на емисии и миризми
· Мониторинг - на заустваните отпадъчни води, нивото и качеството на подземните води;
·  Да не се извършват ремонтни работи на строителната механизация на обекта и да не се допускат разливи на ГСМ;
·  При изграждане на зеления пояс около регионалния център да се използват местни и характерни за района бързорастящи дървесни видове и други.
· Биологичното третиране при избраната технология (затворени биореактори) не изисква овлажняване на отпадъка; зоната за биологично третиране се предвижда да е изцяло с бетонова настилка  с цел улавяне на евентуално отделяне на отпадни води.
Направената оценка показва, че при прилагане на най-добрите техники и технологии, очакваните експозиции могат да бъдат сведени до минимум и въздействието им върху околната среда да бъде в рамките на допустимите норми.
………………………………………………………………………………………………………
д) значение на плана/програмата за изпълнението на общностното законодателство в областта на околната среда:
………………………………………………………………………………………………………
Реализацията на регионално съоръжение за механично и биологично третиране на битови отпадъци (Етап 1) и компостиране на биоотпадъци (Етап 2) ще има съществен принос за изпълнение на изискванията на :
· Рамковата директива за отпадъците 2008/98/ЕО
· Директива за депонирането на отпадъци 1999/31/ЕС
………………………………………………………………………………………………………
е) наличие на алтернативи:
………………………………………………………………………………………………………
Изготвено е прединвестиционно проучване за определяне на най-подходящите технологии за разделно събиране на растителни („зелени”) и хранителни отпадъци, както и технологии за биологично третиране на смесените битови отпадъци. Разгледани са:
· Два варианта за разделно събиране:
Вариант 1 - събиране на зелени и хранителни отпадъци в отделни контейнери чрез система за разделно събиране „от врата на врата”
Вариант 2 – Система за разделно събиране „с доставяне" с общ контейнер за съвместно събиране на хранителни и зелени (градински) отпадъци
· Два варианта за биологично третиране на биоотпадъци:
Вариант 1 - инсталиране на барабанен реактор за компостиране на смесените зелени и хранителни отпадъци в контролирани условия;
Вариант 2 – изграждане на съоръжение за закрито компостиране в контролирани условия в тунели
· Два варианта за биологично третиране на смесени битови отпадъци:
Вариант 1 – ръчно сортиране на рециклируеми отпадъци, механично отделяне на RDF и биологично третиране чрез тунелно компостиране 
Вариант 2 – ръчно сортиране на рециклируеми отпадъци и RDF и биологично третиране чрез биореактор
В резултат от сравнението по екологични, технически, социални и икономически показатели е изведено заключението, че за условията в община Омуртаг е по-благоприятна реализацията на 
· за разделно събиране:
Вариант 2 – Система за разделно събиране „с доставяне" с общ контейнер за съвместно събиране на хранителни и зелени (градински) отпадъци и Вариант 2 – ръчно сортиране на рециклируеми отпадъци и RDF и биологично третиране чрез биореактор.
· за биологично третиране на биоотпадъци:
Вариант 2 – изграждане на съоръжение за закрито компостиране в контролирани условия в тунели
· за биологично третиране на смесени битови отпадъци:
Вариант 2 – ръчно сортиране на рециклируеми отпадъци и RDF и биологично третиране чрез биореактор
………………………………………………………………………………………………………
2. Обосновка на конкретната необходимост от изготвянето на плана/програмата:
………………………………………………………………………………………………………
Основната цел на община Омуртаг и общините от региона в областта на управлението на отпадъците е да се осигури прилагането на съвременните изисквания за опазване на околната среда. Текущата практика по управление на отпадъците, прилагана от общините в региона не отговаря на следните по-съществени нормативни изисквания на действащото национално законодателство и планираните промени в европейското законодателство:
· действащите количествени цели за оползотворяване и рециклиране на битовите и масово разпространените отпадъци, както и очакваните промени в количествените цели и начина на изчисляването им;
· стабилизиране на биоразградимите битови отпадъци преди депониране;
· количествените цели за намаляване на количеството на депонираните биоразградими отпадъци чрез реални мерки за биологично третиране на смесените битови отпадъци и компостиране на разделно събрани биоотпадъци;
· задължителното предварително третиране на отпадъците преди депониране.
С реализацията на планираните практики за разделно събиране и изграждане на предвидените инсталации и съоръжения ще се допринесе за постигането на целите за рециклиране на битови отпадъци, намаляване депонирането на биоразградими отпадъци и изискванията за стабилизиране и предварително третиране на отпадъците преди депониране.
………………………………………………………………………………………………………
3. Информация за планове и програми и инвестиционни предложения, свързани с предложения план/програма:
………………………………………………………………………………………………………
Изработването на ПУП е свързано със следните планове и програми:
· План за интегрирано развитие на община Омуртаг 2021-2027 г.
· Национален план за управление на отпадъците (НПУО) в Република България за периода 2021-2028 г.
· Общински програми за управление на отпадъците на общините Омуртаг, Котел, Върбица и Антоново
………………………………………………………………………………………………………
4. Характеристики на последиците и на пространството, което е вероятно да бъде засегнато, като се отчитат по-специално:
а) вероятността, продължителността, честотата и обратимостта на последиците:
………………………………………………………………………………………………………
Вероятност: при неправилна експлоатация на съоръженията и инсталациите
Териториален обхват: в рамките на обекта.
Степен на въздействие: положително, тъй като ще се намали вредното въздействие от съществуващото регионално депо;
Продължителност на въздействието: за периода на експлоатация;
Честота на въздействието: непрекъснато за експлоатационния период.
Обратимост на въздействието: ще настъпи след въвеждане на обекта в експлоатация
………………………………………………………………………………………………………
б) кумулативните въздействия:
………………………………………………………………………………………………………
Върху компонентите на околната среда кумулативно въздействие оказват дейностите по депониране на отпадъците на регионалното депо, както и продължаващото вредно въздействие от старите общински сметища с преустановена експлоатация. С реализацията на планираните инсталации и съоръжения ще се ограничи количеството на депонираните отпадъци и ще се ограничи въздействието им върху околната среда тъй като ще се депонират стабилизирани отпадъци, ч които не протичат биологични процеси и вследствие на това са ограничени емисиите на биогаз и отделянето на инфилтрат.
………………………………………………………………………………………………………
в) трансграничното въздействие:
………………………………………………………………………………………………………
Реализирането на плана не предполага наличие на трансгранично въздействие
………………………………………………………………………………………………………
г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)
………………………………………………………………………………………………………
При разглежданата дейност, съществува риск от инциденти в границите на нормалния риск, както при всяка друга дейност. Описаните процеси не отделят вредности и изпарения в работната среда, опасни за човешкото здраве. По отношение на трудовия риск, опасности съществуват, както при всяка дейност – необходимо е стриктно спазване на технологичната дисциплина.
Здравен риск за работещите по време на строителството, по отношение на замърсяването на жизнената среда с вредни вещества, шум, вибрации и др. излъчвания, съществува в границите на нормалния трудов риск. При спазване на всички нормативи и инструкции за БХТПБ при СМР ще бъдат сведени до минимум аварийните, съответно рискови ситуации. При изпълнение на мерките за предотвратяване на възможни опасности за работещите в обекта, ще бъде място за работа, гарантиращо безопасни и здравословни условия за труд.
Пространствен обхват на последствията е ограничен в рамките на площадката на регионалния център за третиране на отпадъци.
………………………………………………………………………………………………………
д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:
………………………………………………………………………………………………………
Аварийни ситуации и инциденти могат да възникнат при: 
· прекъсване на ел.захранването;
· природни бедствия;
· спиране дейността на клонове от дренажната система за инфилтрирали води; 
· намаляване проходимостта на охранителните канавки; 
· възникване на пожар.
Прекъсване на електрозахранването
Инсталациите за третиране на неопасни отпадъци са II категория консуматори и ел. захранването се извършва от един източник. Необходимо е незабавно уведомяване на районното енергоснабдяване за своевременно отстраняване на аварията в рамките на работния ден.
Природни бедствия
Всички дейности се извършват в закрити помещения или под навес поради което не се очакваа аварийна ситуация при паднал интензивен и продължителен максимален денонощен валеж.
При и земетръс извън разчетените норми за земетръс могат да възникнат повреди в конструкцията на сградите и навесите. В този случай е необходимо, незабавно след спиране на природното бедствие да се направи оглед на съоръженията и да се набележат спешни мерки за ликвидиране на авариите. При опасност за обслужващия персонал и техниката да се забрани достъпа до опасните места до отстраняването им. При по-сложни аварии и повреди да се потърси съдействие на специализиран консултант.
Спиране дейността на дренажната система за ИВ
При запушване на някои от дренажните клонове се налага прочистване на всеки клон от дренажната мрежа през ревизионните отвори.
Охранителни канавки
За да се предпазва района на от повърхностни води е необходимо поддържане проводимостта на охранителните канавки, като регулярно се почистват коритата. Възстановяват се нарушените фуги между отделните корита .
Възникване на пожар
Пожар може да възникне в Стопанския двор, при което следва да се извършват следните мероприятия:
· Локализиране на участъка, обхванат от пожара - запръстяване или гасене с водна струя с наличните противопожарни средства и водоноски;
· Незабавно извеждане от зоната на пожара хората и машините по определените маршрути на безопасно място;
· Уведомяване управителя на дружеството, противопожарна охрана, СО и Гражданска защита, ако е необходимо;
· Оказване на долекарска медицинска помощ на пострадали и извикване на спешна медицинска помощ;
· Изнасяне на безопасно място на имущество и документация;
При пожари извън района на регионалния център в близост до него, се уведомява управителя на дружеството (Оператора), ПО и при възможност се извършват мероприятия с цел недопускане на проникването на пожара в района на депото;
При нощните смени охраната уведомява за възникнал пожар управителя на дружеството, ПО, началника на депото и други длъжностни лица за изпълнение на горепосочените мероприятия.
На етап работно проектиране е необходимо изготвянето на подробен План за действие при аварийни ситуации, който да се съгласува с компетентните ведомства - РИОСВ, РЗИ, МВР и др.
………………………………………………………………………………………………………
е) величината и пространственият обхват на въздействията (географски район и брой на населението, които е вероятно да бъдат засегнати):
………………………………………………………………………………………………………
Въздействията са ограничени в рамките на площадката на регионалния център и не се очаква въздействие върху живущите в района.
………………………………………………………………………………………………………
ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):
………………………………………………………………………………………………………
Засегнатата територия не представлява уязвима територия в следствие реализирането на плана. Реализирането на плана не предполага превишения на стандарти за качество на околната среда или пределни стойности. Не се предвижда интензивно земеползване.
………………………………………………………………………………………………………
з) въздействието върху райони или ландшафти, които имат признат национален, общностен или международен статут на защита:
………………………………………………………………………………………………………
По време на експлоатацията на обекта не се очакват отклонения в качеството на ландшафта в района. Реализирането на плана не предполага въздействие върху ландшафта в района
………………………………………………………………………………………………………
5. Карта или друг актуален графичен материал на засегнатата територия и на съседните и територии, таблици, схеми, снимки и други - по преценка на възложителя, приложения:
………………………………………………………………………………………………………
Скица на имота и Карта 
………………………………………………………………………………………………………
6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:
………………………………………………………………………………………………………
Контрол по прилагане на плана и спазване на заложените мерки и условия във връзка с опазване на компонентите на околната среда се извършва от РИОСВ - Шумен. 
Отговорен за изпълнението на плана е Възложителя. 
Промяна предназначението имота е в компетенцията на Кмета на Община Омуртаг.
Всички предложени мерки са насочени към предотвратяване, намаляване или където е възможно, прекратяване значителните вредни въздействия върху околната среда и ще се извършат от Възложителя в съответния етап от реализацията на регионалния център.
· Одобряване на Подробен устройствен план, съгласно актуалния обхват на Регионалната система 
· Изготвяне на преценка за ОВОС 
· Договор за присъединяване към  електропреносна мрежа 
· Договор за доставка на питейна вода
·  Разрешение за строеж
·  Санитарно становище на РЗИ 
· Получаване на разрешение за дейности с отпадъци
· Изготвяне на проект за закриване и рекултивация;
·  Изготвяне на авариен план за действие;
·  Да не се допуска навлизането на тежки машини в съседни имоти, извън границите на депото и технологичните пътища на площадката на депото; да не се допуска изнасянето на кал, чрез транспортните средства и строителната механизация, върху републиканската пътна мрежа;
·  Използване на промишлена техника, покриваща европейските стандарти;
·  Да не се допуска работа на строителна и транспортна техника на празен ход;
·  Да не се допуска надгабаритно товарене на превозните средства;
·  Рекултивиране на въздушните откоси и залесяване на новоизградените диги;
·  Механична обработка на повърхността на депата;
·  Мониторинг  на отпадъчни води, нивото и качеството на подземните води;
·  Да не се извършват ремонтни работи на строителната механизация на обекта и да не се допускат разливи на ГСМ;
·  При изграждане на зеления пояс около депото да се използват местни и характерни за района бързорастящи дървесни видове и други.
и зоната за компостиране се предвижда да са изцяло с бетонова настилка.
 ………………………………………………………………………………………………………
7. Информация за платена такса и датата на заплащане.
Б. Електронен носител - 1 бр. 
 Желая решението да бъде издадено в електронна форма и изпратено на посочения адрес на електронна поща.
 Желая да получавам електронна кореспонденция във връзка с предоставяната услуга на посочения от мен адрес на електронна поща.
 Желая решението да бъде получено чрез лицензиран пощенски оператор.
 
	Дата: ……………                                                 Възложител: …………………………


                                                                                                                 
                                                                                                                              (подпис)

